钦定古今图书集成/明伦汇编/氏族典/第499卷 > 《廖用贤尚友录》 > 窦荣定
## 钦定古今图书集成/明伦汇编/氏族典/第499卷 > 《廖用贤尚友录》 > 窦荣定

按《隋书窦荣定传》：“荣定，扶风平陵人也。父善，周太仆。
季父炽，开皇初为太傅。荣定容貌瓌伟，魏文帝时为
千牛备身，周太祖见而奇之，授平东将军。后从武帝
平齐，拜前将军。其妻则高祖姊安成长公主也。高祖
少与之情契甚厚，及受禅，以佐命功，拜上柱国、宁州
刺史，寻除秦州总管。开皇六年卒，谥曰懿。子抗，官至”
定州刺史，复检校幽州总管。炀帝即位，汉王谅构逆，
以为抗与通谋，由是除名。以其弟庆袭封陈公，官至
南郡太守，为盗贼所害。庆弟琎，官历扶风太守。